Honde probeer 2-jarige glo van verdrinking redŉ Tweejarige dogtertjie het Vrydagoggend in ŉ swembad by haar huis in Pietermaritzburg verdrink. “Dit is nie seker hoe die kind in die swembad beland het nie. Volgens bure het hulle die dogtertjie omstreeks 11:00 langs die swembad sien lê,” het Chris Botha, ŉ woordvoerder van Netcare911, aan Maroela Media gesê. “Die gesin se twee honde het haar glo uit die swembad getrek, en in die proses haar een arm verskeur,” het Botha bygevoeg. Die kind was reeds dood toe paramedici op die toneel kom.